Սուֆրաժիստի թաշկինակ

**Սուֆրաժիստի թաշկինակ** (*Suffragette Handkerchief*)**,** Ուեսթ Հոթլիի Քահանայապետի տանը ()  ցուցադրվող թաշկինակ։

Թաշկինակի վրա ասեղնագործված է վաթսունվեց ստորագրություն և երկու շարք անվան սկզբնատառեր։ Ստորագրությունները հիմնականում պատկանում են Հոլոուեյ բանտի այն կին բանտարկյալներին, որոնք դատապարտվել էին 1912 թվականի մարտին Կանանց սոցիալ-քաղաքական միության սուֆրաժիստների ցույցերի ժամանակ անհնազանդության ակցիաների՝ շինությունների ցուցափեղկեր, պատուհաններ կոտրելու համար։ Անկարգությունների շարժառիթը բողոքն էր բանտում կանանց նկատմամբ անհարգալից վերաբերմունքի, խիստ վերահսկողության ենթարկելու դեմ։

## Ծագում
Ենթադրվում է, որ թաշկինակը առաջինը սկսել է ասեղնագործել Մերի Էնն Հիլիարդը, որն այն պահել է իր խուցընկերների համար որպես հուշանվեր, իսկ հետագայում նվիրաբերել Բրիտանական բուժքույրերի քոլեջի արխիվին։ Այդ մասին հիշատակվել է «British Journal of Nursing» ամսագրի        ( Բուժքույրերի բրիտանական ամսագիր) 1942 թվականի մարտ ամսվա համարում.
Հայտնի է, որ թաշկինակի վրա ստորագրություն թողած 66 կանանցից 61-ը ձերբակալվել են 1912 թվականի մարտին պատուհանները ջարդուփշուր անելու ժամանակ․ նրանք դատապարտվել են երկուսից մինչև վեց ամիս բանտարկության։ Կանանցից 16-ը այդ ժամանակ պաշտոններ են զբաղեցրել Կանանց հասարակական-քաղաքական միության տեղական մասնաճյուղերում, մինչդեռ 18-ը նախկինում բանտարկված են եղել կանանց ընտրական իրավունքի օգտին իրենց գործողությունների համար, առնվազն չորսն էլ ձերբակալվել են ավելի ուշ։ Կանանցից 24-ը մասնակցել է 1912 թվականի հացադուլներին, նրանցից տասնհինգի նկատմամբ կիրառել են հարկադրական կերակրման մեթոդներ (forcibly-fed, Մեծ Բրիտանիայում հարկադիր կերակրումը շատ հին կիրառություն ուներ)։ Կանանց սոցիալ-քաղաքական միության ⟨WSPU⟩ ղեկավարությունը այս կանանց պարգևատրել է Հացադուլի մեդալով։

     

**Հետագա սեփականացում և ցուցադրություն**

Հայտնի չէ, թե 1956 թվականին Բրիտանական բուժքույրերի քոլեջի փակվելուց հետո «Սուֆրաժիստի թաշկինակը» ինչպես է 1960-ականներին հավաքածուից հայտնվել Ուեսթ Հոթլիի (West Hoathly) Քահանայական տան վերակացու Դորա Առնոլդի խառը իրերի ցուցահանդես-վաճառքում։ Հայտնի չէ նաև, թե թաշկինակը ինչ առնչություն ունի Ուեսթ Հոթլի գյուղի հետ, հայտնի է միայն այն, որ Քահանայապետի տան սեփականատեր Ջոն Գոդվին Քինգի դուստր Ուրսուլան 20-րդ դարի սկզբին «Կանանց ընտրական իրավունքի համայնք» միջազգային կազմարկերպության անդամ էր։ 

Հետազոտությունները շարունակվում են։ Թաշկինակը ցուցադրված է թանգարանի առաջին հարկում, և հասանելի են միայն ստորագրողների ցուցակը և նրանց ակտիվության վերաբերյալ որոշ նշումներ։

2018 թվականի սեպտեմբերից 2019 թվականի հունվար ամսին Սուֆրաժիստի թաշկինակը ցուցադրվել է Բժիշկների թագավորական քոլեջում՝ «500 տարի կանայք բժշկության մեջ» ցուցահանդեսում՝ «Այս տագնապալի հարցը» ակցիայի շրջանակներում։ Ցուցադրության առանձնահատուկ ուշադրության կենտրոնում էր շոտլանդացի բժիշկուհի Ալիս Ստյուարտ Քերի (1853–1943) ստորագրությունը։ Նա Բիրմինգհեմի մանկական հիվանդանոցի վիրաբույժ էր, երեխաների Վիրալ մանկական հիվանդանոցի` պատվավոր բժիշկ։ Դոկտոր Քերը Բիրքենհեդի Կանանց ընտրական իրավունքի միության ակտիվիստներից էր․ շատերի հետ նա էլ է 1912 թվականին դատապարտվել և երեք ամիս անցկացրել Հոլոուեյ բանտում՝ Հարրոդս հանրախանութի պատուհանը ջարդելու համար**:**   

**Ստորագրողներ**

## Ծանոթագրություններ

Կատեգորիա:Սուֆրաժիստներ
Կատեգորիա:Ֆեմինիզմը Միացյալ Թագավորությունում